விக்சித் பாரத் 2047

விக்சித் பாரத் 2047 அல்லது (வளர்ச்சி அடைந்த இந்தியா 2047) (Viksit Bharat) இந்தியப் பிரதமர் நரேந்திர மோதியின் மூன்றாவது ஆட்சியின் முதல் 2024-2025 வரவு-செலவு திட்டத்தை நாடாளுமன்றத்தில் தாக்கல் செய்யப்பட்ட போது, இந்தியா விடுதலை பெறும்  நூற்றாண்டான 2047ஆம் ஆண்டிற்குள் வளர்ந்த இந்தியாவை உருவாக்குவதற்கு (விக்சித் பாரத் திட்டம் 2047) அடித்தளம் அமைக்கும் என நாடாளுமன்றத்தில் இந்தியப் பிரதமர் நரேந்திர மோதி அறிவித்தார். இத்திட்டத்தின் பொறுப்பு அமைப்பு நிதி ஆயோக் ஆகும்.

இந்தியா விடுதலை அடைந்த 101ஆவது ஆண்டான 2047ஆம் ஆண்டுக்குள் இந்தியாவை வளர்ந்த நாடாக மாற்ற பிரதம அமைச்சர் இலக்கு நிர்ணயம் செய்துள்ளார். 2047ஆம் ஆண்டிற்குள் இந்தியாவை முழுமையான வளர்ச்சியடைந்த நாடாக மாற்றும் இந்திய அரசின் தொலைநோக்குத் திட்டமாகும். இதில் பொருளாதார, சமூக மற்றும் சுற்றுச்சூழல் முன்னேற்றங்கள் அடங்கும்.Viksit India:Bold Vision. Brighter Future.

முக்கிய அம்சங்கள்
 பொருள்: "விக்சித்" என்றால் வளர்ச்சி அடைந்தது, "பாரத்" என்றால் இந்தியா.
 இலக்கு: இந்தியாவின் சுதந்திரத்தின் நூற்றாண்டு விழாவான 2047-க்குள் இந்தியா ஒரு வளர்ந்த, தன்னிறைவான மற்றும் செழிப்பான நாடாக மாறுவதை இலக்காகக் கொண்டது.
  நோக்கம்: பொருளாதார வளர்ச்சி, சமூக முன்னேற்றம், நிலையான சுற்றுச்சூழல் மற்றும் சிறந்த நிர்வாகம் போன்ற பல அம்சங்களை உள்ளடக்கியது.
 திட்டங்கள்: இந்த இலக்கை அடைய "விக்சித் பாரத் 2047" போன்ற பல்வேறு திட்டங்கள் தொடங்கப்பட்டுள்ளது. இதில் இளைஞர்களை உள்ளடக்கிய கண்டுபிடிப்பு போட்டிகள் (Viksit Bharat Buildathon) மற்றும் வேலைவாய்ப்புத் திட்டங்கள் (PM Viksit Bharat Rozgar Yojana) அடங்கும்.

இந்தியாவின் மொத்த உள்நாட்டு உற்பத்தி (ஜிடிபி) மற்றும் தொழில்மயமாக்கல் போன்ற பாரம்பரிய பொருளாதாரக் குறியீடுகளை வளர்ச்சியின் முதன்மை நடவடிக்கைகளாகப் பயன்படுத்துகிறது. 
 நோக்கம்
விக்சித் பாரத் 2047 என்பது, 2047-ஆம் ஆண்டிற்குள் நாட்டை ஒரு தற்சார்பு மற்றும் வளமான பொருளாதாரமாக மாற்றுவதற்கான இந்திய அரசின் தொலைநோக்குப் பார்வையாகும்Mission Statement of Viksit Bharat. பொருளாதார வளர்ச்சி, தொழில்நுட்ப மேம்பாடு, உள்கட்டமைப்பு மேம்பாடு, சமூக அதிகாரமளித்தல் மற்றும் நிலைத்தன்மை ஆகியவை இந்தத் திட்டத்தின் அளவுகோல்களாகும். 
வறுமையை முற்றிலும் ஒழித்தல்
100% தரமான பள்ளிக் கல்வி வழங்குதல்
குறைந்த கட்டணத்தில் உயர்தரமான, விரிவான சுகாதார வசதிகள்
வேலைவாய்ப்புடன் கூடிய 100% திறமையான தொழிலாளர்களை உருவாக்குதல்
பொருளாதார நடவடிக்கைகளில் 70% பெண்களை ஈடுபடுத்தல்
நமது நாட்டை உலகின் உணவுக்கூடமாக மாற்றுதல்
பூஜ்ஜிய வறுமை
விக்சித் பாரத் 2047 திட்டத்தில் பூஜ்ஜிய வறுமை என்பது, பின்தங்கிய மக்களுக்கு அதிகாரம் அளித்தல் மற்றும் அனைவரையும் உள்ளடக்கிய வளர்ச்சியை ஊக்குவித்தல்.
  உலகின் மிகப்பெரிய திட்டமான ஜன் தன் திட்டம், வங்கிச் சேவைகளுக்கான அணுகலை வழங்குவதன் மூலம் கோடிக்கணக்கான மக்களுக்கு அதிகாரம் அளித்து, நிதி அதிகாரத்தை உறுதி செய்துள்ளது.
 பலவீனமான பிரிவினரின் உரிமைகளைப் பாதுகாத்தல் மற்றும் சிறப்பு ஆதரவு வழிமுறைகள் மூலம் மாற்றுத்திறனாளிகளுக்கு அதிகாரம் அளித்தல்.
மூன்று கோடிக்கும் அதிகமான கிராமப்புற ஏழைகளுக்கு அடிப்படை வசதிகளுடன் குறைந்த விலையில் வீடுகளை கட்டி வழங்குவதன் மூலம் பழங்குடியினர் மேம்பாட்டிற்கு முன்னுரிமை அளிக்கப்படுகிறது. இது அவர்களின் வாழ்க்கைத் தரத்தை மேம்படுத்துகிறது.

விவசாயிகள் நலன்
பிரதான் மந்திரி கிசான் சம்மான் நிதி, பிரதம அமைச்சரின் பயிர்க் காப்பீடு திட்டம் Pradhan Mantri Fasal Bima Yojana Pradhan Mantri Fasal Bima Yojana மற்றும் மண் வளம் அட்டை தமிழகத்தில் மண் ஆரோக்கியத் திட்டம் எவ்வாறு செயல்படுகிறது? - மக்களவையில் மத்திய அமைச்சர் விளக்கம்போன்ற பல திட்டங்கள் மூலம் கோடிக்கணக்கான விவசாயிகளுக்குப் பயனளிக்கும் வகையில், நிதிப் பாதுகாப்பு மற்றும் பயிர் இழப்பு அபாயத்திலிருந்து பாதுகாப்பை உறுதி செய்கிறது. 
 பிரதமர் கிருஷி சிஞ்சாயி யோஜனா மூலம் நீர்ப்பாசன வசதிகளை மேம்படுத்துவதற்கும், 1 இலட்சம் கோடி ரூபாய் நிதி வசதியுடன் விவசாய உள்கட்டமைப்பு மேம்பாட்டிற்கும் அரசு முக்கியத்துவம் அளிக்கிறது.
கிசான் கடன் அட்டைகள், விவசாய உள்கட்டமைப்பு நிதி மற்றும் சுவாமித்வ திட்டம் போன்ற திட்டங்கள், விவசாயிகளுக்கு சிறந்த வளங்கள், மேம்படுத்தப்பட்ட கடன் வசதி மற்றும் மேம்படுத்தப்பட்ட உரிமை ஆவணங்கள் மூலம் அதிகாரம் அளிக்கும் வகையில் வடிவமைக்கப்பட்டுள்ளது.
 பிரதமரின் பிரணாம் முன்னெடுப்பு திட்டம்பிரதமரின் பிரணாம் முன்னெடுப்பு திட்டம் இயற்கை விவசாயத்தையும், நிலையான உரப் பயன்பாட்டையும் ஊக்குவித்து, வளமான, தன்னிறைவு பெற்ற வேளாண்மைத் துறை என்ற தொலைநோக்குப் பார்வையை மேம்படுத்துகிறது.

பெண் அதிகாரம்
 மக்களவை மற்றும் மாநிலச் சட்டமன்றங்களில் பெண்களுக்கு 33% இடஒதுக்கீடு மற்றும் பட்டியல் சமூகம் மற்றும் பழங்குடியினப் பெண்களுக்கு இடஒதுக்கீட்டை உறுதி செய்யும் நாரி சக்தி வந்தன் அதினியம் திட்டம் ஆகியவை பெண்களின் தலைமைத்துவத்தை ஊக்குவிக்கிறது.

 முத்தலாக் குற்றச்செயலாக அறிவிக்கப்பட்டது. இதனால் இசுலாமியப் பெண்களின் உரிமைகளையும் பாதுகாப்பையும் உறுதி செய்துள்ளது.

 நிதி உள்ளடக்கம் நோக்கிய முயற்சிகளின் விளைவாக 28 கோடிக்கும் மேற்பட்ட பெண்கள் ஜன் தன் திட்டம் மூலம் வங்கிக் கணக்குகள் தொடங்கியுள்ளனர், மேலும் பிரதம மந்திரி பிரதம மந்திரி முத்ரா திட்டம் மற்றும் ஸ்டாண்ட்-அப் இந்தியா திட்டத்தின் பயனாளிகளில் பெரும்பாலானோர் பெண்களே ஆவர்.
 ஜல் ஜீவன் இயக்கம், தூய்மை இந்தியா இயக்கம் மற்றும் பிரதான் மந்திரி மாத்ரி வந்தனா யோஜனாவின்  கீழ் அதிகரித்த மகப்பேறு சலுகைகள் போன்ற முன்முயற்சிகள், இந்தியாவில் பெண்களை உள்ளடக்கிய மற்றும் அதிகாரமளிக்கும் கலாச்சாரத்தை ஊக்குவிக்கிறது.

கல்வி
 தேர்ந்தெடுக்கப்பட்ட பிஎம் ஸ்ரீ பள்ளிகளுக்காக முதல் தவணையாக சுமார் ரூ. 630 கோடி வழங்கப்பட்டுள்ளது, மேலும் 12 கல்வி நிறுவனங்கள் சிறப்புமிக்க நிறுவனங்களாக அறிவிக்கப்பட்டுள்ளது.
 தேசியக் கல்வி இயக்கம் (National Education Mission) மூலம் செயல்படும்  நிஷ்டா  மூலம் ஆசிரியர்களுக்கு வழங்கப்படும் முழுமையான கல்வி, வித்யாஞ்ஜலி வழிகாட்டுதல் மற்றும் நிபுன் பாரத் போன்ற முன்முயற்சிகள் அடிப்படை எழுத்தறிவு, தகவமைப்பு பாடத்திட்டங்கள் மற்றும் கற்றல் ஆகியவற்றை வலியுறுத்துகிறது.
இந்திய தேசிய திறன் மேம்பாட்டு திட்டம் மற்றும் பிரதான் மந்திரி கவுசல் விகாஸ் யோஜனா ஆகியவை மில்லியன் கணக்கானோரின் திறன்களை மேம்படுத்தியுள்ளது. மேலும் சமர்த் உத்யோக் மையங்கள் தொழில் 4.0-க்குத் தேவையான பணியாளர்களைத் தயார் படுத்துகிறது.
 நாடு முழுவதும் உள்ள 10,000-க்கும் மேற்பட்ட அடல் டிங்கரிங் ஆய்வகங்கள் அறிவியல் மனப்பான்மையை ஊக்குவிக்கின்றது.  மணிப்பூரில் உள்ள முதல் தேசிய விளையாட்டுப் பல்கலைக்கழகம்  ஒரு மைல்கல் சாதனையாகும்.
 நிதிகளின் நிதி (ஃபண்ட் ஆஃப் ஃபண்ட்ஸ்) மற்றும் ஸ்டார்ட்-அப் இந்தியா  திட்டங்களின் ஆதரவுடன், சான்சிபார் மற்றும் அபுதாபியில் ஐஐடி வளாகங்கள் அமைக்கப்படுவதன் மூலம் உயர்கல்வியை சர்வதேசமயமாக்கல் நடைபெற்று வருகிறது.

நடுத்தர வர்க்கத்தினருக்கான மேம்பாடுகள்
 பிரதம மந்திரி கிராமிய வீடு கட்டும் திட்டம் 2.5 மூலம் கிராமப்புறங்களில் கோடிக்கும் மேற்பட்ட வீடுகள் கட்ட மானியத்துடன் கூடிய கடன் வழங்கியுள்ளது. மேலும் தூய்மை இந்தியா இயக்கம் மூலம் கிராமப்புறங்களில் கழிப்பறை கட்டுமானம் மற்றும் பெண்கள் தலைமையிலான கழிவு மேலாண்மை மூலம் சுகாதாரத்தை மேம்படுத்தியுள்ளது.அடல் நகர்ப்புற புத்துயிர்ப்பு மற்றும் மாற்றத்திற்கான இயக்கம்Atal Mission for Rejuvenation and Urban Transformation மூலம் நகர்ப்புறங்களில் நீர் மற்றும் கழிவுநீர் இணைப்புகளை மேம்படுத்தி, பசுமையான இடங்களை உருவாக்கியுள்ளது. மேலும் ஜல் ஜீவன்  திட்டம் மூலம் ஒவ்வொரு கிராமப்புற வீட்டிற்கும் குழாய் மூலம் நீரை வழங்குகிறது.
 ரோஜ்கார் மேளா (வேலை வாய்ப்பு விழா) 10 இலட்சம் வேலைகளை உருவாக்க முயற்சிக்கிறது.சூலை 2023ஆம் ஆண்டில் மட்டும் 70,126 பேருக்கு வேலை வாய்ப்பு வழங்கப்பட்டுள்ளது.70,126 பேருக்கு வேலை வாய்ப்பு. மற்றும் 5.5 கோடி புதிய ஊழியர் வருங்கால வைப்பு நிதி சந்தாதாரர்களைச் சேர்த்துள்ளது இது பொருளாதார நிலைத்தன்மையை மேலும் ஊக்குவிக்கிறது.

சுகாதாரம்
ஆயுஸ்மான் பாரத் மருத்துவக் காப்பீட்டுத் திட்டம்  மற்றும் டிஜிட்டல் இந்தியா திட்டங்கள் மூலம்  ஆயிரக்கணக்கான சுகாதார மையங்கள் மற்றும் மில்லியன் கணக்கான பதிவு செய்யப்பட்ட சுகாதாரக் கணக்குகளுடன் பொது சுகாதாரத்தையும் டிஜிட்டல் இணைப்பையும் வலுப்படுத்தி வருகிறது.
 இ-சஞ்சீவனி திட்டம் கிராமப்புற மக்களுக்கு மருத்துவ ஆலோசனைகள் வழங்கப்படுகிறது.இ-சஞ்சீவனி திட்டத்தில் 50 லட்சம் மருத்துவ ஆலோசனைகள்  பிரதம மந்திரி மலிவு விலை மருந்துகள் திட்டம் Jan Aushadhi Schemeமூலம் தரமான மருந்துகள், மலிவு விலையில் நோயாளிகளுக்கு கிடைக்கிறது.  
 உடல் உறுப்புகள் கொடை மற்றும் போதைப் பொருள் பழக்கத்திற்கு அடிமையானவர்களின்
புனர்வாழ்வுக்கான முன்முயற்சிகள், நஷா முக்த் பாரத் அபியான் Nasha Mukt Bharat Abhiyaan மற்றும் குழந்தை சுகாதாரம் மற்றும் ஊட்டச்சத்துக்கான இயக்கமான இந்திரதனுஷ்''தமிழகத்தில் இந்திர தனுஷ் 5.0’ தடுப்பூசி திட்டம் 3 சுற்றுகளாக செயல்படுத்தப்படும்திட்டம் மூலம் புதிதாக பிறந்த குழந்தைகளுக்கும், தாய்மார்களுக்கும் தடுப்பூசி போடப்படுகிறது.

தேசியப் பாதுகாப்பு
 உள்நாட்டிலேயே உருவாக்கப்பட்ட தேஜஸ் போர் விமானங்கள் மற்றும் போர் ஹெலிகாப்டர்களின் அறிமுகம் செய்யப்பட்டுள்ளது. மேலும் இளம் உயர் தொழில்நுட்ப வீரர்களைக் கொண்டு ஆயுதப் படைகளை நவீனமயமாக்கும் முன்னோடி அக்னி பாதை திட்டம் ஆகியவை நாட்டின் வலுவான பாதுகாப்புத் திறன்களுக்குச் சான்றளிக்கிறது.
 வெளிநாட்டு தீவிரவாதத்தை முறியடிக்க துல்லியத் தாக்குதல்கள் இந்தியாவின் வெற்றியைச் சுட்டிக்காட்டுகிறது.
 சம்மு காஷ்மீர் மாநிலத்தில் மட்டும் நடைமுறையில் இருந்த இந்திய அரசியலமைப்பு சட்டம், பிரிவு 370 மற்றும்  இந்திய அரசியலமைப்புச் சட்டம், பிரிவு 35ஏ ஆகியவற்றை நீக்கம் செய்ததன் அம்மாநிலத்தில் இட ஒதுக்கீடு  முறை நடைமுறைப்படுத்தியதுடன், விரைவுபடுத்தப்பட்ட வளர்ச்சித் திட்டங்கள் கொண்டு வரப்பட்டது. இவை அப்பகுதி மக்களுக்கு நிலைத்தன்மையையும் செழிப்பையும் சேர்த்துள்ளது.

பொருளாதார வளர்ச்சி
 சரக்கு மற்றும் சேவை வரி அமலாக்கம் சந்தையை ஒன்றிணைத்துள்ளது, மேலும் ஆதார் அடையாள அட்டை மற்றும் யுபிஐ போன்ற டிஜிட்டல் முன்முயற்சிகள் பணம் செலுத்தும் முறைகளில் ஒரு புரட்சியை ஏற்படுத்தியுள்ளது.
குறு, சிறு மற்றும் நடுத்தர நிறுவனங்கள் துறையில் பிரதம மந்திரி முத்ரா வங்கி, ஸ்டார்ட்-அப் இந்தியா மற்றும் ஜன் தன் திட்டங்கள் நிதிச் சீர்திருத்தங்கள் மற்றும் வேலைவாய்ப்பை விரிவுபடுத்தியுள்ளது.

வணிகம் செய்வதை எளிதாக்குதல்
 வணிகம் செய்வதை எளிமைப்படுத்துதல், வெளிப்படைத்தன்மை மற்றும் இணக்கங்களைக் குறைத்தல் ஆகியவற்றிற்கு முக்கியத்துவம் அளித்து, வணிகத்தை எளிதாக்கும் திசையில் இந்தியா பெரிய அளவில் முன்னேற்றங்களை அடைந்துள்ளது.
 இந்திய அரசு 41,000 தேவையற்ற இணக்கங்களை நீக்கியுள்ளது மற்றும் நிறுவனச் சட்டத்தின் குறிப்பிட்ட விதிகளை குற்றமற்றதாக்கியுள்ளது. இது வணிகச் சூழல் அமைப்பை மேலும் எளிதாக்குகிறது.
 வரிச் சீர்திருத்தங்கள் பெருநிறுவன வரிச் சுமையை மேலும் குறைத்துள்ளது. மேலும் உற்பத்தியுடன் இணைக்கப்பட்ட ஊக்கத் திட்டங்கள் மற்றும் தேசிய ஒற்றைச் சாளர அமைப்பின் அமலாக்கம் உற்பத்தி மற்றும் முதலீட்டை விரைவுபடுத்துகிறது.

உள்கட்டமைப்பு   
 பிரதமர் கதி சக்தி போன்ற முன்முயற்சிகள் மூலம் இந்தியாவில் உள்கட்டமைப்பு மேம்பாடு அதிகரித்துள்ளது. இது பொருட்கள் மற்றும் சேவைகளின் போக்குவரத்து மற்றும் வேலைவாய்ப்பு உருவாக்கத்தை மேம்படுத்துகிறது மற்றும் குடிமக்களின் வாழ்க்கைத் தரத்தை மேம்படுத்துகிறது. 
 தேசிய நெடுஞ்சாலைகள், இருப்புப் பாதைகள், வானூர்தி நிலையங்கள் மற்றும் நீர்வழிப் போக்குவரத்து வலையமைப்பை விரிவுபடுத்தப்படுகிறது.  மேலும் வந்தே பாரத் விரைவுவண்டிகள் இந்தியாவின் பொறியியல் திறன்களை எடுத்துக்காட்டுகிறது.
 உதான் திட்டம் பொதுமக்களுக்கும் விமானப் பயணத்தை மலிவு விலையில் சாத்தியமாக்கியுள்ளது.
தொழில்நுட்பம்
 சந்திரயான்-3 போன்ற முயற்சிகள் வெற்றிகரமாக நிறைவேற்றப்பட்டதன் மூலம், நிலவின் தென் துருவத்தை அடைந்த முதல் நாடாக இந்தியா உருவெடுத்து, விண்வெளித் துறையில் இந்தியாவின் செலவு குறைந்த திறனை வெளிப்படுத்தியுள்ளது.
 மங்கள்யான் திட்டம் மூலம் செவ்வாய் கோளை ஆய்வு செய்யப்படுகிறது.
 ஆதித்தியா எல் 1 திட்டம் சூரியனைப் பற்றி ஆய்வு செய்யும். 
 ககன்யான் திட்டம் விரைவில் இந்திய விண்வெளி வீரர்களை விண்வெளிக்கு அனுப்பும் பணியை மேற்கொள்ளும்.
இதனையும் காண்க
 இந்திய அரசின் திட்டங்களின் பட்டியல்
 75வது சுதந்திரத் திருநாள் அமுதப் பெருவிழா
 புதிய ஊரக வாழ்வாதாரம் மற்றும் வேலைவாய்ப்பு உறுதியளிப்புச் சட்டம் ம் 2025

மேற்கோள்கள்

வெளி இணைப்புகள்
 Work for Viksit Bharat
பகுப்பு:இந்திய அரசுத் திட்டங்கள்
பகுப்பு:மோதி ஆட்சியின் திட்டங்கள்